Rada obyvateľov Rače pre prípravu a tvorbu rozpočtu 2019-2022
Mestská časť Bratislava-Rača založila občiansku radu pre prípravu a tvorbu rozpočtu.
Základné pravidlá:
1. Členovia rady sú menovaní na obdobie 2019-2022.
2. Prvotným členom sa mohol stať každý obyvateľ Rače, ktorý prejavil záujem do 30.09.2019. Podmienkou členstva je vek rovný alebo vyšší ako 15 rokov a trvalý pobyt v mestskej časti Bratislava-Rača.
3. Počet členov rady je maximálne 15.
4. V prípade, ak počet členov rady klesne pod 8, je daná nová verejná výzva na doplnenie členov.
5. Členstvo v rade je podmienené zverejnením mena člena.
6. V prípade, ak sa člen nezúčastní na troch po sebe idúcich stretnutiach, jeho členstvo automaticky zaniká.
7. Členstvo zaniká aj zmenou trvalého pobytu mimo mestskej časti Bratislava-Rača.
8. Členovia sa spravidla stretávajú trikrát do roka.
8.1 Prvé stretnutie sa uskutoční v septembri alebo v októbri príslušného roka a na danom stretnutí sú členovia informovaní o základných východiskách rozpočtu na nasledujúci rok, následne môžu zasielať 2 týždne po stretnutí na e-mailovú adresu email@example.com návrhy a podnety do rozpočtu.
8.2 Druhé stretnutie sa uskutoční v novembri v termíne nasledujúcom po stretnutí k rozpočtu s poslancami mestskej časti Bratislava-Rača, pred týmto stretnutím je členom rady zasielaný priebežný návrh rozpočtu zo strany úradu na pripomienkovanie.
8.3 Tretie stretnutie sa uskutoční v decembri v termíne minimálne 5 dní pred riadnym schvaľovaním rozpočtu poslancami MČ Rača - na tomto stretnutí hlasovaním členovia rady uvedú, či odporúčajú poslancom MČ Rača schváliť daný návrh rozpočtu, navrhujú ho schváliť s navrhovanými zmenami alebo ho odporúčajú neschváliť aj s uvedením dôvodu.
9. Každý člen dostane menovací dekrét, ktorý ho oprávňuje zúčastňovať sa a hlasovať na rade obyvateľov Rače pre prípravu a tvorbu rozpočtu.
10. Každý člen rady má jeden hlas, v prípade rovností hlasov platí, že rada neprijala žiadne uznesenie.
11. Radu vedie starosta mestskej časti a v prípade jeho neprítomnosti vicestarosta. Starosta ani vicestarosta nemá hlasovacie právo a jeho hlas je iba poradný.
Členovia
Členovia
Mgr. Katarína Pešková
Mgr. Halina Vindušková
Lucia Kalmárová
Imrich Hybký
Ing. Róbert Hölcz, Csc.
Ing. Adriana Jonásová
Mgr. Martin Reháček
Ing. Daniela Mýtna
Šimon Béreš
Ing. Marta Botková
Ing. Peter Smižanský
Ing. Nadežda Fuksová
Mgr. Štefan Omasta
Ing. Mária Kamenárová
Kontakt: firstname.lastname@example.org